**JUDY FRANKLIN**

*Összetört múltból származva, Judy Franklin elmeséli hogyan használta Isten a természetfölötti látomásokat és Mennyei látogatásokat arra, hogy helyreállítsa őt. Judy sok hívőt segített ahhoz, hogy saját átéléseik kezdjenek lenni Istennel Mennyei helyeken, ahol érzelmi, mentális és fizikai gyógyulásokat is megtapasztaltak. Most téged akar felkészíteni és bátorítani arra, hogy az Úrral való bensőséges kapcsolatod magasabb szintjére juss.   
Fölfedezted már azt, hogy egy átélés Istennel képes felülírni minden negatív dolgot, mely történt az életedben? Minden hitetlenség kirepül az ablakon, amikor valóságosan megtapasztalod Istent!   
Judy átadja neked az elveszett kulcsokat Isten Természetfölötti Királyságához! Megmutatja az utat mennyei édesapád házába! Aktiválja szellemi látóképességed a természetesből a természetfölöttibe! Segít megtapasztalnod Isten tökéletes szeretetét a Harmadik Mennyben, hogy túlléphess azon, hogy csupán csak tudj Istenről odáig, hogy személyesen megismerd Őt! Kapd meg áttörésed érzelmi és fizikai gyógyulásodban is! Minden akadály tűnjön el, hogy megkaphasd Istennek minden ígéretét az életedre! Judy arra tanít, hogy legyenek saját átéléseid a mennyei szférában!   
Mit jelent szeretni Istent? Ez nem annyi, hogy hallunk, vagy olvasunk róla, vagy, hogy hatással van ránk, amit tesz. Hanem igazán meg kell Őt ismernünk és nem szabad félnünk Tőle, attól, hogy Hozzá jövünk amiatt, amit Jézus tett! Ő mindent elvégzett értünk! Nagyon tetszik, hogy a templomban a kárpit kettéhasadt, ezzel adva nekünk szabad hozzáférést a Szentek Szentjéhez! Oda, ahol Isten tartózkodik!   
Isten szeretete teljesen el fog árasztani! Készen állsz megtapasztalni Istent?*

**SID**: Helló. Sid Roth vagyok. Köszöntelek világomban, ahol a természetfölötti a természetes. A vendégem egy megtört és megsebzett nő volt. 50 évig úgy élt, 50 évig, hogy nem tudta, hogy Isten szereti őt, pedig élete legnagyobb részében gyülekezeti tag volt. De azután fölment a Mennybe, ahol Isten megölelte őt. Beleült Isten ölébe és felismerte, hogyan mehet fel a Mennybe bármikor, amikor imádkozik, és arra is rájött, hogy téged is megtaníthat arra, hogyan menj fel te is a Mennybe. Érdekel ez itt valakit?

Tudjátok, sokan közületek úgy nőttek fel, hogy a szüleitek nem voltak tökéletesek. Tudjátok miért nem voltak tökéletesek? Azért, mert az ő szüleik sem voltak tökéletesek. De valahol ezt a láncot meg kell szakítani. Judy, te mindig úgy érezted, hogy soha nem tartottak téged értékesnek. Úgy gondolom, hogy ez azzal kezdődött, hogy tanulási nehézséggel küzdöttél. De ami a családodban tényleg foglyul ejtett és majdnem tönkretett téged, már életed legelején, hogy elhittél egy hazugságot.

***JUDY****: Igen.*

**SID:** Mesélnél nekem erről?

***JUDY:*** *Anyukám egyszer egy képet festett a nappali szobánkban és közben ott felejtett egy poharat a konyhában, amiben terpentin volt. Én éppen akkor ébredtem fel a szunyókálásból.*

**SID:** Hány éves voltál akkor?

***JUDY****: Körülbelül 3, vagy 4 éves lehettem. És megittam a terpentint, amitől majdnem meghaltam. Elvittek a kórházba és kimosták a gyomromat. De ez után a nagymamám, amikor egy alkalommal vigyázott rám az ölébe ültetett és ezt mondta. JUDY NAGYMAMÁJA: Anyukád szándékosan hagyta ott a terpentint, mert rossz voltál.*

**SID**: Miért mondta ezt?

***JUDY****: Azért mert a nagymamám azt akarta, hogy az apám elvigyen engem az anyámtól ő hozzá, hogy ő nevelhessen fel engem.*

**SID**: Így ezzel a hazugsággal kellett élned.

***JUDY****: Igen.*

**SID**: Értem, tehát sok trauma ért az életedben a tanulási nehézségeidtől kezdve, a speciális osztályokon keresztül egészen addig, hogy azt hitted, hogy anyukád meg akart ölni téged, ami persze nem volt igaz. És írtál egy levelet is Kedves Abby-nek címezve. Mit írtál benne?

***JUDY:*** *Azt kérdeztem tőle, hogy vajon miért nem kedvel engem az apukám, mivel úgy kezelt engem, mintha teljesen értéktelen lennék. És nem arról van szó, hogy miket tett, hanem egyszerűen csak nem kedvelt engem. Ezért kérdeztem abban a levélben, hogy miért nem szeret engem az apukám, pedig annyira igyekszem elnyerni a szeretetét. Anyukám megtalálta a levelet és odaadta apukámnak. Őszintén úgy gondoltam, hogy azt fogja mondani, hogy „de hiszen én szeretem, ez csak egy butaság, hogy nem szeretem őt.” De helyette ezt ordította: JUDY APJA: Talán akkor tudnám szeretni őt, ha nem lenne ennyire ostoba.*

**SID**: Nahát!

***JUDY****: Úgy fogalmazott, hogy TALÁN ha nem lenne ennyire ostoba. Tehát még annyi reményt sem hagyott nekem, hogy ha nem lennék ostoba, akkor szeretne, hanem azt ordította, hogy ha nem lennék ostoba, akkor ESETLEG, TALÁN képes lenne szeretni engem.*

**SID:** Ezután azt tette Judy, mint bárki más. Férjhez ment és azt hitte, hogy a házasság olyan lesz, mint egy hollywoodi álom. De az egyik első dolog, amit a férje mondott neki ez volt: „Csak azért vettelek feleségül, hogy süssél, főzzél rám és gyerekeket szülj nekem...” Csak kíváncsiságból kérdezem: milyen hatással volt ez rád?

***JUDY:*** *Feladtam. Tényleg úgy gondoltam, hogy ha férjhez megyek valakihez, akkor a férjem majd szeretni fog engem. De akkor a reményem utolsó szalmaszála is elveszett és azt gondoltam, hogy engem senki nem képes szeretni, mert az ellenség hazugságai elhitették velem, hogy egy olyan személy vagyok, akit egyszerűen lehetetlen szeretni. És biztosan van bennem valami, ami miatt senki nem képes szeretni engem. Sokáig ebben a tudatban éltem.*

**SID**: De azután volt Judynak egy találkozása – ahogyan ő nevezi – a színtiszta szeretettel. Beszélnél erről a találkozásról?

***JUDY****: Éppen akkor érkeztünk vissza Torontóból, ahol volt egy átélésem.*

**SID**: Had jegyezzem meg, hogy Torontó egy időben vezető ébredési központ volt és az embereket, akik odamentek Isten Szelleme erőteljesen meglátogatta és sokaknak voltak azon a helyen az egész életüket megváltoztató megtapasztalásaik. Tehát éppen vissza érkeztél erről az életet megváltoztató helyszínről. Volt valamilyen átélésed Torontóban?

***JUDY****: Ó igen. Az egyik éjszaka részt vettem az imádásban. Éppen fölfelé néztem, amikor egy hangot hallottam, amely ezt mondta: „Mit keresel odafönt? Én itt vagyok.” Amikor lefelé pillantottam megláttam, hogy Jézus áll előttem és kinyújtja felém a kezeit. Így hát megfogtam a kezeit és tovább énekeltem neki. Mindkét kezét a kezeimben tartottam, és ahogy simogattam a kezeit éreztem rajtuk a szögek sebhelyeit. Amikor felismertem, hogy azok a szögek sebhelyei, ő előrehajolt és ezt mondta: JÉZUS: Látod ezt? Ezt érted tettem.* ***JUDY****: Személyesen értem tette. Tudod, mindnyájan úgy gondoljuk, hogy persze ő mindenkiért meghalt, de ő ezt személyesen értem tette, mint ahogy mindenki más esetében is személyesen érte tette. Tehát amikor vissza érkeztem Reddingbe, Beni előre hívott, hogy elmondjam a bizonyságom. Azelőtt mindig féltem emberek előtt beszélni, mert nem akartam, hogy megtudják, mennyire buta vagyok. De ha keveset beszélsz, akkor soha nem fogják kitalálni. Tehát előre hívott, hogy 800 ember előtt beszéljek, és miközben felmentem a színpadra azon csodálkoztam, hogy nem vagyok megrémülve. Egyáltalán nem voltam megijedve. Tehát felmentem oda, és mindenki engem figyelt. Ahogy az embereket néztem arra gondoltam, hogy ez nagyon furcsa, mert szabad voltam az emberektől való félelemtől és már nem féltem, hogy emberek elé álljak és előttük beszéljek. Így hát elmondtam a megtapasztalásomat, majd Bill Johnson és felesége Beni imádkoztak értem. Nem emlékszem, hogy pontosan mi történt, de egyszer csak ott találtam magam a padlón. Akkor arra gondoltam, hogy nahát, most mit csináljak? Itt fekszem a padlón fenn a színpadon, a szolgálat pedig folytatódik tovább. Arra gondoltam, hogy most akkor felüljek? Vagy álljak fel, mintha nem történt volna semmi? Aztán arra gondoltam, hogy akkor most itt hemperegjek, és legyek én is egy „szent hempergő”? Úgy döntöttem, hogy egyszerűen csak felülök, de nem tudtam felkelni. Így végül csak ellazultam a padlón fekve és akkor megnyíltak a szemeim és megpillantottam az Úr dicsőségét. Nem tudom honnan tudtam, hogy azt látom, de tudtam, hogy az Ő dicsősége volt az, és ez volt a legcsodálatosabb dolog, amit valaha is láttam az életemben. És közben folyamatosan ezt mondtam: Nézzétek, nézzétek! Ez annyira gyönyörű.*

**SID**: Igen, a Bibliában olvasunk az Úr dicsőségéről, de olvasni róla az egy dolog, viszont megtapasztalni, ahogy beszélsz róla az egészen más dolog.

***JUDY****: Igen. Isten nem azt akarja, hogy csak olvasd az Igét. Ő azt akarja, hogy átéld, hogy meg is tapasztald azt! Minden alkalommal, amikor megtapasztaljuk az Igét, nagyobb hitünk lesz. Ez növeli a hitet az életünkben.*

**SID**: Valamit tartott Jézus a kezében. Mi volt az?

***JUDY****: Egy darab szikla volt, amit megütögetett és az elkezdett feltörni, és mint a tojásról a héja, a szikladarabok mind lehullottak. A szikla belsejében egy szív volt, amely nagyon lassan újra dobogni kezdett. Ekkor azt mondta: „Ez az én egyházam és ezt fogom tenni az egyházammal.” ISTEN: Eltávolítom a sziklát a szívéről és újra életre fog kelni.*

**SID:** Ahogy tehát elmondtad nekem, volt ez a találkozásod Isten dicsőségével és szeretetével, ami teljesen megváltoztatott téged. Az egyik nap pedig, ahogy az ágyadon feküdtél egy ajtót láttál. Folytassuk most innen.

***JUDY****: Láttam egy ajtót, ami körülbelül 30 centiméteres résre kinyílt és valami átjött rajta és rám szállt. Abbahagytam az imádkozást és elkezdtem imádni Istent. És közben azt gondoltam, hogy ez nagyon furcsa. Annyira jól érzem magam és olyan módon imádom Istent, korábban soha nem beszéltem így hozzá.*

**SID**: Tehát egy bizonyos mértékű áttörést tapasztaltál és ez az ajtó később is megjelent előtted. És egy nap az ajtó teljesen kinyílt. Mi történt akkor?

***JUDY****: Egy másik helyre kerültem, ahol két alakot láttam. Mindketten árnyékban voltak, de tudtam, hogy az egyikük az Atya, a másik pedig Jézus és beszélgettem velük. Beszélgettünk egymással. Először azt gondoltam, hogy csak én találom ki ezt az egészet. Arra gondoltam, hogy ez csak a képzeletem játéka, de ahhoz, hogy bármit is elképzelj, először valami konkrét dologra kell gondolnod és csak azután tudod szabadon engedni a fantáziádat, hogy elképzelj valamit azzal a dologgal kapcsolatban.*

**SID:** Valóban, ez így van.

***JUDY:*** *Ez tehát nem lehetett az én képzelődésem, mert az egész meglepetésszerűen történt velem és azóta minden alkalommal, amikor csak lefekszem és elkezdek imádkozni ugyanerre a helyre kerülök, és ők ott vannak velem és én beszélgetek velük.*

**SID:** Beszélj arról, amikor Jézus megölelt téged.

***JUDY:*** *Ó, gyakran megtörténik, hogy amikor látom őt, megölel engem és szó szerint érzem a karjainak ölelését magam körül.*

**SID:** Velem ilyen még nem történt. Te szent irigységre provokálsz engem… Tudod, olyan hatással vagy rám, amiről a Biblia beszél. A Biblia azt mondja, hogy a nem zsidó származású hívők által Isten provokálja a zsidókat, hogy féltékennyé tegye őket. Rendben, ez tehát normális. És ahogy erről beszélsz nekem, én is kapok ebből egy keveset. Milyen az, amikor Isten megölel téged? Milyen az, amikor érzed az Ő szeretetét?

***JUDY:*** *Ez a legjobb dolog. Eltartott egy ideig, hogy megtanuljam, időbe telt, hogy felfogjam, hogy amikor csak hozzá megyek, bármikor az ölébe ülhetek, amikor csak akarok, és ezt az egészet csak el kell fogadnom. Amikor azután ez véget ér és én visszatérek, akkor teljesen tele vagyok Isten békességével.*

**SID**: El kell mondanom, hogy miközben beszélsz arról, ami elég gyakran megtörténik veled, azt érzem, hogy az a békesség, ami rajtad van, átjön rám és engem is betölt. Tudod mit? Egy kicsit később arra foglak kérni, hogy imádkozz mindenkiért, aki itt van velünk a stúdióban és azokért is, akik a képernyő előtt néznek minket és hiszem, hogy valami kézzel fogható fog velük történni.

***JUDY****: Igen!*

**SID:** Amikor visszajövünk, arra fogom kérni őt, hogy imádkozzon érted.

**SID:** Nos Judy, elmentél egy olyan valakinek az összejövetelére, aki a műsorunk gyakori vendége. Az illető Randy Clark. Ezen az alkalmon szintén ellátogattál valahová. Kérlek mondd el, hogy mi történt akkor veled.

***JUDY:*** *Igen. Nagyon erősen éreztem az Úr jelenlétét és úgy gondoltam, hogy az lesz a legjobb, ha lefekszem valahová. Így hát lefeküdtem a földre és akkor Jézus odajött hozzám és azt mondta: „Szeretnél eljönni velem valahová?” Igennel feleltem. Akkor kiléptem a fizikai világból és együtt utaztunk, majd megérkeztünk egy helyre, ahol megálltunk. Egy kapu, mint egy portál, kinyílt előttünk, majd egy gyönyörű kertbe értünk. A kert csodálatosan szép volt, és egy hatalmas kapun, portálon át léptünk be oda. Elindultam az egyik irányba, hogy mindent jól szemügyre vegyek, és ahogy beljebb mentem egyszer csak megláttam az apukámat. Ezt senkinek nem hittem volna el…*

**SID**: Ő volt, aki azt mondta, hogy ostoba vagy, és aki elutasított téged.

***JUDY:*** *Igen. Senkinek nem hittem volna el, ha azt mondja, hogy ő a Mennybe került. És ott állt előttem. Az első reakcióm az volt: „Te itt vagy?”*

**SID**: Jaj ne!

***JUDY****: Akkor azt mondta: „Igen sikerült ide jutnom.” Nos, hallott az Úrról és tudta, hogy haldoklik. Így ez idő alatt bármikor elfogadhatta Jézust Urának, és nyilván ezt meg is tette.*

**SID**: Judy, tehát láttad a Mennyben az apukádat és meglepődtél, hogy ott van.

***JUDY****: Igen*

**SID**: És mi történt azután?

***JUDY:*** *Nem tudom miért, de elkezdtem hátat fordítani neki, és akkor a nevemen szólított. JUDY APJA: Judy!* ***JUDY****: Akkor ezt mondta: JUDY APJA: Annyira sajnálom! Nagyon szép vagy! Nagyon szeretlek téged! Nagyon büszke vagyok rád!* ***JUDY:*** *És akkor a kapu/portál bezárult.*

**SID:** Mondott valaha is ilyet neked az életben?

***JUDY****: Soha. Soha.*

**SID**: Oké, a kapu/portál bezárult. Mi történt utána?

***JUDY****: Jézusra pillantottam és a nagymamám állt mellette. Róla tudtam, hogy üdvössége van. Tudtam, hogy megtérése után az élete hátra levő idejében az Úrért élt. Odajött hozzám és csak annyit mondott… JUDY NAGYMAMÁJA: Nagyon sajnálom.* ***JUDY:*** *Azután az utazásom véget ért. És akkor arra gondoltam, hogy Isten mennyire szeret. Megvárhatta volna, amíg meghalok, hogy azután lássam meg az apámat és a nagymamámat, de Ő azt akarta, hogy a bensőm meggyógyuljon és egészséges legyen – mint ahogy mindenki számára ez az Ő akarata – és ezért adta nekem ezt a megtapasztalást, hogy megtudjam, még azelőtt, hogy meghalok, hogy az apám szeret engem. Most már tudom, hogy ő a Mennyben van. És a nagymamám is a Mennyben van. És most már alig várom, hogy újra láthassam az apámat és beszélhessek vele.*

**SID**: Nos Judy, te azt állítod, hogy mindenki felmehet a Mennybe és mindenhol, ahol erről tanítasz, az emberek elkezdenek mennyei megtapasztalásokat átélni. Mesélnél ilyen esetről?

***JUDY****: Nos, volt egy 9 éves fiú akit Miles-nak hívnak. A gyülekezetében tartottam egy szombat esti alkalmat, és minden egyes résztvevő szép mennyei utazásokat élt át. Amikor másnap reggel Miles elment a vasárnapi iskolába megkérdezte a tanárnőt, hogy visszamehetnének-e a Mennybe. Akkor a tanárnő minden gyereket lefektetett a földre és ugyanúgy vezette őket az imában, ahogy én tettem előző este. Ez a kisfiú felment a Mennybe ahol Jézus adott neki egy szelet pizzát. A fiú annyira allergiás volt a tejtermékekre, hogy ha a tej a bőrére került a bőre lehámlott tőle. Ugyanígy a gyümölcsökre és minden savanyúságra is allergiás volt ezért ilyeneket egyáltalán nem ehetett. Az anyukája mindig tartott magánál egy Epinephrin injekciót, bárhová is mentek. A városukból egy nagyobb városba kellett utazniuk repülővel, hogy megfelelő kórházi kezelést kapjon. Ezért ezt mondta Jézusnak. „Ezt nem szabad megennem. Tudod, allergiás vagyok.” Jézus így válaszolt: „Ha ezt megeszed, akkor meggyógyítalak.” Akkor ebben a mennyei megtapasztalásban megette a pizzát. Amikor haza ment elmondta az anyukájának, hogy mi történt. Akkor az anyukája hozott neki egy tál ananász fagyit.*

**SID**: Nem tudom, hogy nekem lett volna-e ehhez elég bátorságom. Úgy értem, hogy akár meg is halhatott volna.

***JUDY:*** *Neki volt hozzá bátorsága.*

**SID:** De azt mondtad, hogy allergiás volt a tejtermékekre és az ananászra is.

***JUDY****: Igen, mindkettőre. De az anyukája az erős hit asszonya. Persze azért készenlétbe helyezte az Epinephrin injekciót, a fiú pedig megette az egész tál fagyit. Semmi baja nem lett, mert teljesen meggyógyult. Három hónappal később kaptam egy levelet a pásztoruktól. Az anya nem mondta el senkinek, de a fiú cukorbeteg is volt. Az anyuka ezt mondta: „Ha Jézus meggyógyította őt az allergiából, akkor a cukorbetegségből is meggyógyította.” Ezért nem adott több inzulint a fiúnak, hanem visszavitte az orvoshoz egy ellenőrzésre, aki ezt mondta: „Nem értem mi történt, de már nem cukorbeteg.”*

**SID:** Tudod, a hited szintje a magasba szárnyal, amikor tapasztalat útján szerzett ismereted van Istenről. A hited szintje minden területen magasba szárnyal. Mesélnél arról a személyről, aki arra kért, hogy vidd fel Istennek a Neki írt üzentét a Mennybe?

***JUDY:*** *Igen. Az egyik munkatársunk Chris Vallatton megtudta, hogy mennyei helyekre szoktam utazgatni. Ezért hozott nekem egy darab szalvétát, amire ezt az üzenetet írta Istennek: „Drága Istenem, a fiad vagyok Chris Vallatton. Szükségem lenne egy kis pénzre. Szeretettel, Chris.”*

**SID**: Valóban hitt abban, hogy felviszed az üzenetét a Mennybe?

***JUDY:*** *Nem tudom, hogy csak ugratni akart-e engem vagy mi, de csak annyit mondtam: „Ó Chris”. De azon az éjszakán éppen fent voltam az Atyánál és az Atya megkérdezte: „Hol van az üzenet?” És a cetli ott volt a kezemben.*

**SID**: De hát nem tudunk semmit magunkkal vinni a Mennybe.

***JUDY****: Így van.*

**SID**: Akkor hogyan lehetett a cetli a kezedben?

***JUDY****: Nem tudom.*

**SID**: Tudom, hogy nem tudod.

***JUDY:*** *Tehát odamentem hozzá és odaadtam neki. Amikor elolvasta, hátra vetette a fejét, elkezdett nevetni és azt mondta: „Nagyon szeretem Christ. Megnevettet engem.” Arra gondoltam, hogy milyen jó tudni, hogy amikor vicces dolgokat teszünk, akkor Isten nevet. És ez annyira jó érzéssel tölt el engem, hogy Ő ilyen. Ez az utazásom úgy ért véget, hogy semmi mást nem mondott nekem Chris cetlijével kapcsolatban. Azonban a következő héten Chris ezer dollárt kapott valakitől. De nem veszek át üzeneteket. Kérlek, ne küldjetek nekem Istennek szóló üzeneteket!*

**SID**: Pedig már éppen meg akartam kérdezni, hogy van-e itt valaki, aki adni szeretne neki egy cetlire írt üzenetet, hogy felvigye a Mennybe? Ó, látom néhányan felemelitek a kezeteket. És veled mi van? Hiszem, hogy nagy csodák fognak történni, ahogy imádkozol az emberekért, hogy megszabaduljanak a hazugságoktól, és hogy átéljék a mennyei látogatásokat. És ez mindenkinek lehetséges? Biztos vagy ebben?

***JUDY:*** *Igen, mindenkinek. Atyám imádkozom, hogy mindenki, aki most hallgat minket…*

**SID**: Én is beszállhatok ebbe?

***JUDY****: Ó, hát persze.*

**SID:** Rendben.

***JUDY****: …mindenkinek, aki képernyőn néz minket, és aki itt ül a stúdióban legyen valóságos megtapasztalása veled és éljék át a Te szereteted, ott ahol éppen most ülnek. Az a hölgy is, aki a kanapén ül a nappali szobájában és úgy nézi ezt a műsort, mint a reménységének utolsó kapaszkodóját. Egy cicára emlékeztet engem, aki egy vékony fonálon lóg. Isten meg fog érinteni téged most. Mindnyájatokat megérint az Ő békességével és szeretetével. És adni fog nektek egy meghívást, mely így szól: „Gyere fel ide.” Ugyanúgy ahogy Jánossal tette a Jelenések 4-ben. Az ujjával int neked, hív téged és ezt mondja. „Gyere fel ide, mert szeretni akarlak. Minden másnál jobban akarom, hogy szerethesselek téged. Azt akarom, hogy megismerd a szeretetemet. Azt akarom, hogy a bensőd meggyógyuljon minden hazugságból, amit az ellenség mondott neked, és amik nem igazak.” Még akkor is, ha úgy gondolod, hogy bizonyítékok támasztják alá, hogy ez az igazság, ez akkor is hazugság. Isten teljes mértékben és feltétel nélkül szeret téged és most felszabadítom ezt mindegyikőtök életében. Ámen.*

**SID:** Ez a kezdete életed hátralévő részének, amit szeretetben járva fogsz eltölteni!